
	 ด้วยพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น         พ.ศ.๒๕๔๒ มาตรา ๑๖ และมาตรา ๑๗ บัญญัติให้เทศบาลตำบล มีอำนาจหน้าที่ในการจัดทำแผนพัฒนาท้องถิ่น   ของตนเอง  ภายใต้การกำกับตรวจสอบ ดูแล ของหน่วยงานรัฐ และผ่านการมีส่วนร่วมของประขาซน และระเบียบของกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.๒๕61 ให้แก้ไขคำว่า “แผนพัฒนาท้องถิ่นสี่ปี” เป็น “แผนพัฒนาท้องถิ่น” และแก้ไขคำว่า “แผนพัฒนา”เป็น “แผนพัฒนาท้องถิ่น” โดยให้ความหมายของแผนพัฒนาท้องถิ่นไว้ ดังนี้

	“แผนพัฒนาท้องถิ่น” หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวขี้วัด ค่าเป้าหมาย และกลยุทธ์ โดยให้สอดคล้องกับ แผนพัฒนาจังหวัด แผนพัฒนากลุ่มจังหวัด และแผนพัฒนาภาค ที่มีระยะเวลาแผน 5 ปี ดังนั้น เพื่อให้แผนพัฒนาท้องถิ่น ขององค์กรปกครองส่วนท้องถิ่นในปัจจุบัน มีความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด รวมทั้งแผนปฏิบัติราชการประจำปีจังหวัด แผนปฏิบัติราชการประจำปีกลุ่มจังหวัด ตลอดจนสามารถบูรณาการแผนงาน/โครงการ/กิจกรรมและงบประมาณในพื้นที่ได้อย่างมีประสิทธิภาพ อันก่อให้เกิดประโยชน์สูงสุดกับประชาชน         จึงอาศัยอำนาจตาม ข้อ 5 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม ซักซ้อมแนวทางการทบทวนแผนพัฒนาท้องถิ่น พร้อมทั้งกำหนดระยะเวลาแผนพัฒนาท้องถิ่นเป็นระยะเวลาห้าปี (พ.ศ.2566-2570) เป็นกรอบในการจัดทำงบประมาณรายจ่ายประจำปีต่อไป 

เรื่อง อนุมัติใช้แผนพัฒนาท้องถิ่น (พ.ศ.๒๕๖6-๒๕70)
เทศบาลตำบลโพนทราย
             
[bookmark: _GoBack]ด้วยเทศบาลตำบลโพนทราย  ได้ดำเนินการจัดทำแผนพัฒนาท้องถิ่น (พ.ศ.๒๕๖6-๒๕70) ของเทศบาลตำบลโพนทราย ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น      พ.ศ.2548 แก้ไขเพิ่มเติมถึง (ฉบับที่ 3) พ.ศ.๒๕61 ข้อ ๔ และข้อ ๑๗ ซึ่งผ่าน การพิจารณาจากคณะกรรมการพัฒนาเทศบาลตำบลโพนทราย ในการประชุม ครั้งที่ 1/๒๕64 เมื่อวันที่ 28 ตุลาคม พ.ศ.๒๕6๔                    และนายกเทศมนตรีตำบลโพนทราย พิจารณาอนุมัติตามลำดับแล้ว

เพื่อให้เทศบาลตำบลโพนทราย มีแผนพัฒนาท้องถิ่น (พ.ศ.๒๕๖6-๒๕70) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงของแผนนั้น รวมทั้งวางแนวทาง เพื่อให้มีการปฏิบัติให้บรรลุวัตถุประสงค์ ตามโครงการพัฒนาที่กำหนดไว้ ในแผนพัฒนาท้องถิ่น      อาศัยอำนาจตามความในข้อ ๑๗ (๔) และข้อ ๒๔ แห่งระเบียบกระทรวงมหาดไทยว่าด้วยการจัดทำแผนพัฒนา    ขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติมถึง (ฉบับที่ 3) พ.ศ.๒๕61 จึงขอประกาศอนุมัติใช้แผนพัฒนาท้องถิ่น (พ.ศ.๒๕๖6-๒๕70) ของเทศบาลตำบลโพนทราย และประกาศ ให้ทราบโดยทั่วกัน

                                   ประกาศ  ณ วันที่  29  เดือน  ตุลาคม  พ.ศ.2564           
                                     
                               
				(ลงชื่อ)

                                                         นายกเทศมนตรีตำบลโพนทราย

